Planet of the Apes

Planet of the Apes adalah francais media fiksyen sains Amerika yang terdiri daripada filem, buku, siri televisyen, komik, dan media lain mengenai dunia di mana manusia dan kera pintar bertempur untuk menakluk. Francais ini berdasarkan novel 1963 pengarang Perancis Pierre Boulle La Planète des singes, diterjemah kepada bahasa Inggeris sebagai Planet of the Apes atau Monkey Planet; atau secara harfiah Bahasa Melayu "Planet Mawas". Adaptasi filemnya pada tahun 1968, Planet of the Apes sanagat diterima ramai, memulai serangkaian sekuel, kaitan, dan karya terbitan. Arthur P. Jacobs menghasilkan lima filem "Apes" pertama melalui APJAC Productions untuk pengedar 20th Century Fox; sejak kematiannya pada tahun 1973, Fox telah mengendalikan francais itu.

Buku
Novel Pierre Boulle bertajuk La Planète des singes diterjemahkan dan dicetak semula beberapa kali selepas penerbitan asalnya pada tahun 1963. Semua sekuel asalnya dihasilkan dengan novelisasi oleh penulis fiksyen sains masa kini, yang masing-masing melalui beberapa cetakan semula mereka sendiri. Michael Avallone menulis novelisasi untuk Beneath the Planet of the Apes pada 1970. Jerry Pournelle, yang kemudiannya menjadi pengarang bersama dalam Lucifer's Hammer dan The Mote in God's Eye, telah menulis novelisasi Escape from the Planet of the Apes. John Jakes, bekas presiden Science Fiction Writers of America, telah menulis Conquest of the Planet of the Apes. David Gerrold, penulis skrip episod "The Trouble with Tribbles" dari siri Star Trek , telah menovelisasikan Battle for the Planet of the Apes. Novelisasi aksi langsung dan siri televisyen animasi juga dihasilkan. William T. Quick menovelkan Planet of the Apes versi tahun 2001; dia juga menulis dua prekuel novel, dan beberapa kaitan buku lain diterbitkan.

 Nota kaki 

 Rujukan 


















 Pautan luar 



Kategori:Evolusi dalam budaya popular
Kategori:Francais 20th Century Fox
Kategori:Francais fiksyen sains
Kategori:Francais media diperkenalkan pada tahun 1963
Kategori:Karya berkenaan penghambaan
Planet of the Apes
Kategori:Siri filem diperkenalkan pada tahun 1968